fr ceb hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en an bg ca cy de es fr lt it nl pl pt sv hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. július 11.
Ugrás a navigációhoz Ugrás a kereséshez
Az Indalo egy újkőkori vagy kőrézkori sziklarajz, amelyet a dél-spanyolországi Almería tartományban találtak meg. Manapság Almería tartomány egyik legismertebb jelképének számít, számos helyen megjelenik, műalkotásoktól kezdve a házak falán át a turistáknak szánt szuvenírekig.
Egy széttárt karú emberi alakot ábrázol, amelynek két kezét a feje fölött egy félkörív köti össze. Pontosan nem lehet tudni, hogy ősi alkotói mit kívántak ezzel ábrázolni, egyes elméletek szerint valamilyen istenséget, aki a szivárványt, mint a természeti csapások elleni isteni védelem jelképét tartja, mások szerint viszont egy íját feszítő vadászt ábrázol.[1][2]
A legalább 4000 éves szilkarajzot a Vélez-Blanco községben taláható Cueva de los Letreros nevű barlangban fedezte fel Antonio Góngora y Martínez 1868-ban. A környéken élők sokáig a jószerencse jelképének tartották, különösen a közeli Mojácar lakói festették fel előszeretettel a házaikra, ezért „mojácari babaként” is ismertté vált. Az Indalo név az Indalceióból származhat, a hagyomány szerint Szent Indaleció volt ugyanis Almería első püspöke.[2]
Az Indalo megjelenik a Conan, a barbár című 1982-es filmben is, ahol a főszereplő, akit Arnold Schwarzenegger alakít, valamilyen rituális szertartáson esik át, miközben arcára különféle jeleket festenek: ezek között (ráadásul pirossal kiemelve a többi fekete jel közül) néhány Indalo is megjelenik.[3]
2019-ben Almeríában Guinness-rekordot állítottak fel azzal, hogy létrehoztak egy több mint 600 m²-es, zöldségekből álló ábrát: ez egy szívet, benne pedig egy hatalmas sárga Indalót ábrázolt. Megalkotásához 20 tonna zöldséget használt fel az a 300 gyerek, aki összerakta.[4]
Az eredeti, igazi Indalo
Indalo-szobor az almeríai Plaza de los Burros nevű téren
Növényfuttatóként használt hatalmas Indalo egy almeríai parkban
Csatornafedél Almeríában, szintén Indalóval
Apró Indalo-ábrázolás egy Cabo de Gata-i házon
↑ El Indalo (spanyol nyelven). MyAlmería. (Hozzáférés: 2022. június 23.)
↑ a b Historia del Indalo almeriense (spanyol nyelven). ElMira, 2016. november 22. (Hozzáférés: 2022. június 23.)
↑ Terminator en Almería: diez cosas que (a lo mejor) desconocías de Schwarzenegger (spanyol nyelven). El Diario, 2018. június 2. (Hozzáférés: 2022. június 23.)
↑ Almería, nuevo récord Guinness de corazón (spanyol nyelven). Diario de Almería, 2019. október 16. (Hozzáférés: 2022. június 23.)
A lap eredeti címe: „https://hu.wikipedia.org/w/index.php?title=Indalo&oldid=25092093”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 11., 20:31
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.